Apprezzament Joseph C. Camilleri Nhar l-Erbgħa 12 ta' Jannar 2011, tħabbret il-mewt ta' Mons ĠUŻEPPI ŻERAFA fl-eta ta' 72 sena. Kienet aħbar ta' dieqa u niket għal Għajnsielem kollu għax għalkemm konna konxji bil-qagħda ta' saħħtu biss qatt ma stennejna li sejħallina daqstant malajr. Ġentlom u ħabib ta' kulħadd u fuq kollox ċajtier u dejjem lest biex jgħin lil min hu fil- bżonn sewwa spiritwalment u anke personalment. Jiena nafu sa minn tfuliti, nafu abbati, saċerdot u arċipriet. Ħafna drabi konna nitħadtu fuq il-futbol, sewwa fejn jidħol it-tim lokali u anke timijiet ingliżi liaħna t-tnejn nissapportjaw għalkemm ma tantx konna naqblu fil- prinċipju biss xorta konna niddiskutu l-opinjonijiet tagħna. Kien bniedem li jippromovi dak kollu li jsir f'Għajnsielem u kollox jinteressah fejn jidħol raħal twelidna. Kien storiku għax dan l-aħħar snin wera kemm hu intiż fl-istorja tar-raħal tagħna u kemm jiftakar minn xhiex għadda Għajnsielem, speċjalment qabelu wara t-tieni Gwerra Dinjija. Dan kien jgħaddih permezz ta' programm bl- isem 'Għajnsielem kif nafu jien' fuq ir-radju Lauretana, fejn kien iżomm lil kulħadd issummat. Il-ħidma tiegħu kienet apprezzata mill-poplu Għajnselmiż bit-tislima li tah fil-funeral tiegħu u li din se tibqa' fil-memorja ta' ħafna. Fid-9 ta' filgħodu kien espost presente catavere fir- residenza tal-familja tiegħu fejn il-poplu ta' Għajnsielem tah l-aħħar tislima. Mill-12 sat-3.00 kien espost presente catavere fil-knisja l-qadima fejn kien għamel l-ewwel quddiesa solenni tiegħu. It-tebut telaq purċissjonalment akkompanjat mill-Banda San Ġużepp fejn fil-knisja l-ġdida Mons. Mario Grech, Isqof ta' Għawdex ikkonċelebra quddiesa bi knisja mimlija daqs bajda u b'omelija ta' tqanqil u meqjusa. Kif inhi t-tradizzjoni f'Għajnsielem, waqt il-funeral in-nies bdew tilgħejn tnejn tnejn biex ibusu s-salib ta' fuq it-tebut. Wara l-familjari kien hemm serbut ta' nies li ma setax jispiċċa. Wara nqraw ukoll xi poeżiji tal-okkażjoni u saħansitra l-mużika waqt iċ-ċelebrazzjoni kienet tal-Cappella Diacono taħt it-tmexxija ta' Dun Ġwann Galea, li għall-okkażjoni daqqet l-antifona 'Beata Mater' li ġeneralment tindaqq fil- festa tal-Madonna ta' Loretu. Hawn dawk kollha preżenti nfexxew f'ċapċip bit-tebut tal-Monsinjur Żerafa jittieħed Għaqda Mużikali San Ġużepp quddiem in-niċċa tal-istatwa titulari. Wara dan il-funeral sabiħ u tant mistħoqq lill-Monsinjur Ġużeppi Żerafa, saret id-difna b'mod privat fiċ-ċimiterju tal-Parroċċa. Mons. Ġużeppi Zerafa kien it-tieni Arċipriet u l-għaxar kappillan tal-Paroċċa ddedikata lill-Madonna ta' Loretu. Twieled f'Għajnsielem fl-20 ta' Frar 1938. Ha l-edukazzjoni tiegħu fl-iskola Primarja ta' Għajnsielem fejn aktar tard kompla l-istudji tiegħu fil-Kulleġġ ta' Sant Antnin f'Għajnsielem stess. Daħal is-seminarju tal-Qalb ta' Ġesu fl-1955. Tlett snin wara beda l-istudji tiegħu tal-Filosofija u Teoloġija. Fil-25 ta' April 1965 kien ordnat saċerdot mill-isqof Ġ. Pace u ċelebra l-ewwel quddiesa solenni fil-knisja l-qadima fl-24 ta' Mejju 1965. L-ewwel kariga tiegħu kienet ta' Viċi parroku fil- Paroċċa ta' Għajnsielem, pożizzjoni li żamm sal- 1981. Kien ukoll direttur — an) spiritwali tal-Leġjun Age A ta' Marija u tal-Azzjoni ai Kattolika għal ħafna snin. Kien ukoll membru attiv fil-Banda San Ġużepp u fil- Klabb tal-Futbol ta' Għajnsielem. Waqqaf ukoll il-kor Lauretana. Mons. Żerafa kien il-bniedem li għen ħafna lill-Arċipriet Mons. Espedito Tabone fil-ġbir tal-fondi għall-bini tal-knisja l-ġdida. Kien appuntat bħala t-tieni Arċipriet tal-paroċċa ta' Għajnsielem fil-11 ta' Marzu 1981 minn Mons Isqof Nikol Cauchi. Il-pussess sar fil-5 ta' April tal-istess sena. Il-ħidma tiegħu fil-parroċċa bdiet bil-wegħda tat-tkomplija fejn ħalla l-Arċipriet Tabone u bil-wegħda li kien għamel fl-ewwel diskors tiegħu bħala Arċipriet, li kien sejkompli jsebbaħ il-knisja l-ġdida għax hekk kien jixraqlu l-poplu ta' Għajnsielem. Xi xogħlijiet li wettaq jinkludu l-pavimentar tal-irħam, tnax-il salib tal-irħam għal mall-pilastri, il-Via Sagra, ambone, sett linef tal-kristall u erba' konfessjonarji fuq stil gotiku. Kien ukoll responsabbli għan-niċċa tal- istatwa tal-Madonna ta' Loretu. Waħda mill-akbar opri li ħallielna hija bla dubju ta' xejn L-ADORAZZJONI PERPETWA fil-knisja l- qadima, fejn ikun hemm espost ta' kuljum Ġesu Sagramentat għall- qima tagħna. It-13 ta' Awwissu 1989 kien mument tassew speċjali għalih u għall-Għajnselmiżi kollha nkluż dawk li jgħixu barra minn xtutna (għax dawn huma benefatturi kbar għal kull proġett li jitwettaq fil-parroċċa) għax kienet ikkonsagrata l-knisja l-ġdida. Il-ħidma tiegħu bħala rgħaj spiritwali kompliet bit-tkabbir taċ-ċimiterju tar-raħal, bini ta' Ċentru Parrokkjali, u bini ta' żewġ imħażen għall- Għaqda tal-Armar fejn iżommu l-Armar tal-festa. Kien jagħti support kbir u kuraġġ lill-Għaqda Drammatika billi għal ħabta tal-Għid itellgħu pagent b' tifsira. Anke il- Kunsill Lokali kien konxu tal-ħidma tiegħu għax onorah b'Ġieh Għajnsielem fis-7 ta' Diċembru, 2001. Fit-2 ta' Diċembru, 2006 waqt quddiesa ta' ringrazzjament ien appuntat bħala Monsinjur tal-Kattidral mill-Isqof Mario Grech. Fl-10 ta' Diċembru, 2006 fil-festa Liturġika al-Madonna ta' Loretu wara 25 sena bħala Arċipriet u 16-il sena Viċi parroku ta' servizz lill-Paroċċa ta' twelidu iddeċieda li jħalli din il-kariga. Baqa' dejjem attiv fil-komunità u billi issa kellu aktar ħin iberu beda jibni r-repliki tal-knejjes u postijiet storiċi ar-raħal. Ta sehmu wkoll fil-proġett il-ġdid Bethelem f'Għajnsielem li qed jittella' kull sena f' Għajnsielem fi żmien il-Milied. Mhux mejjet iżda dejjem ħaj fi ħdan il-Mulej u fil-qalb u l-moħħ ta' ħutu, neputijiet u pro-nepputijiet, bosta kuġini u qraba, ħutu fis-saċerdozju, ħbieb u l-Komunità Parrokkjali ta' Għajnsielem. Teddv Xuereb (Tal-Qiżża) Kuntrattur għal kull xogħol ta' taħmil, excavations u qtugħ ta' blat Address: Ix-Xagħri, Cordina Street, Għajnsielem Gozo Tel: 79796060 / 21565213 86 Għaqda Mużikali San Ġużepp It-tieni Arċipriet u l-għaxar Kappilan tal-Paroċċa t'Għajnsielem Twelid: 20 ta' Frar 1938 Ordnat Saċerdot: 25 t' April 1965 L-ewwel Quddiesa Sollenni: 27 ta' Mejju 1965 Maħtur Arċipriet: 11 ta' Marzu 1981 Premju 'Ġieħ Għajnsielem': 7 ta' Diċembru 2001 Mar jiltaqa' mal-Mulej: 12 ta' Janner 2011